**ZAKLJUČCI I ODLUKE SA 1. KONSTIRUIRAJUĆE SJEDNICE HPM-a OD 21.12.2021.**

**Ad.1.) ODLUKA**

Za Predsjednika Upravnog vijeća HPM-a imenuje se gosp. V. Kasun, a za Zamjenicu predsjednika Upravnog vijeća HPM-a imenuje se gđa. M. Šašić Kljajo.

**Ad.2**. **ODLUKA**

Upravno vijeće Hrvatskog prirodoslovnog muzeja jednoglasno je usvojilo Odluku o izmjenama i dopunama Pravilnika o korištenju vlastitih prihoda Hrvatskog prirodoslovnog muzeja. Odluka o izmjenma i dopunama Pravilnika o korištenju vlastitih prihoda Hrvatskog prirodoslovnog muzeja čini sastavni dio Zapisnika.

**Ad.3.)**  **ODLUKA**

Upravno vijeće Hrvatskog prirodoslovnog muzeja jednoglasno usvaja Financijski plan Muzeja za 2022 s projekcijama za 2023. i 2024. godinu. Odluka o usvajanju Financijskog plana Hrvatskog prirodoslovnog muzeja za 2022. s projekcijama za 2023. i 2024. godinu čini sastavni dio ovog Zapisnika.

**Ad.4.)** **ODLUKA**

Uz prethodnu suglasnost Grada Zagreba kao Osnivača, odobrava se uplata jamstva za uredno ispunjenje ugovora u korist vjerovnika – naručitelja Ministarstvo gospodarstva i održivog razvoja, Radnička cesta 80, 10000 Zagreb, OIB: 19370100881, u visini od 2,5% (2,5 posto) vrijednosti ugovora bez PDV-a, u obliku novčanog pologa odnosno u iznosu 71.283,25 kn u okviru projekta „Usluga razvoja programa praćenja za vrste i stanišne tipove od interesa za EU“ u sklopu OPKK projekta „Razvoj sustava praćenja stanja vrsta i stanišnih tipova“ Grupa predmeta nabave 12: Izrada i razvoj programa praćenja za leptire s jačanjem kapaciteta dionika u sustavu praćenja i izvješćivanja“, izvršitelji: Hrvatski prirodoslovni muzej i Udruga Hyla.

**ZAKLJUČCI I ODLUKE SA 2. SJEDNICE UPRAVNOG VIJEĆA HPM-a OD 1.3.2022**

**Ad.1.)** **ZAKLJUČAK**

Upravno vijeće Hrvatskog prirodoslovnog muzeja jednoglasno usvaja Zapisnik sa 1. konstituirajuće sjednice održane 29.12.2021. godine.

**Ad.2.)** **ZAKLJUČAK**

Upravno vijeće Hrvatskog prirodoslovnog muzeja jednoglasno je prihvatilo Izvješće Ravnateljice Muzeja prof.dr.sc. Tatjane Vlahović o provedbi projekta „Čuvar baštine kao katalizator razvoja, istraživanja i učenja – novi Hrvatski prirodoslovni muzej“.

**Ad.3.)** **ZAKLJUČAK**

Upravno vijeće Hrvatskog prirodoslovnog muzeja jednoglasno je prihvatilo Izvješće o završnom računu Hrvatskog prirodoslovnog muzeja za 2021. godinu.

**Ad.4.)** **ODLUKA**

Upravno vijeće Hrvatskog prirodoslovnog muzeja jednoglasno usvaja zapisnike o provedenojj reviziji muzejske građe sadržane u zbirkama:

1. Zbirke sisavaca
2. Zbirka riba

Odluka o usvajanju zapisnika će se dostaviti Komisiji za provedbu revizije muzejske građe.

Ad.5. ) Temeljem točke Godišnje izvješće o izvršenju u Proračuna Grada Zagreba za 2021. godinu izvješće Upravnom vijeću HPM-u podnijela je Šefica računovodstva gđa I. Poljančić. Članovima Upravnog vijeća dostavljene su tablice koje predstavljaju podlogu izvješća. Napomenula je kako se Izvješće o izvršenju proračuna Grada Zagreba za 2021. godinu tiče prihoda i rashoda poslovanja muzeja. Izvještaj o trošku sastavljen je po kontima i izvorima financiranja, uz istovremeni prikaz strukture troškova po izvorima, kao i indeksa troškova u odnosu plan. Prihodi su isto prikazani po izvorima financiranja, uz istovremen prikaz strukture prihoda po izvorima, kao i indeksa prihoda u odnosu na plan i u odnosu na prethodnu godinu. izvješće o izvršenju u Proračuna Grada Zagreba za 2021. godinu poslano je u preko riznice u Gradski ured za kulturu, međugradski i međunarodnu suradnju i civilno društvo na dobivanje njihove suglasnosti. Predsjednik Upravnog vijeća HPM-a gosp. V. Kasun konstatira da je Upravno vijeće HPM- primilo na znanje izlaganje gđe I. Poljančić.

**Ad.6.) ZAKLJUČAK**

Upravno vijeće HPM-a jednoglasno je prihvatilo da se za slijedeću sjednicu Upravnog vijeća priredi dorađeni tekst prijedloga Poslovnika o radu Upravnog vijeća.

**Ad.7.)** Pod točkom Razno Ravnateljica Muzeja gđa T. Vlahović izvijestila je prisutne da je dobiveni predujam EU sredstava te da će se isti utrošiti za plaćanje dospjelih računa za građevinske radove i nadzor. Upoznaje sve prisutne da se približava rok izvještavanja o financijskoj realizaciji EU projekta tj. i predaja Zahtjeva za nadoknadu sredstava (ZNS) koji su zadani općim uvjetima ugovora i odnose na tromjesečna pravdanja aktivnosti.

**ZAKLJUČCI I ODLUKE SA 3. SJEDNICE UPRAVNOG VIJEĆA OD 14.3.2022.**

**Ad.1.) ODLUKA**

Upravno vijeće daje suglasnost za pokretanje i provođenje postupka javne nabave: **Nabava laboratorijske opreme - osnovna i specifična oprema,** financirana sredstvima Europske unije u okviru projekta „Čuvar baštine kao katalizator razvoja, istraživanja i učenja – novi Hrvatski prirodoslovni muzej“, procijenjena vrijednost nabave: 3.817.142,73 kuna (bez PDV-a).

Ova odluka uputit će se Osnivaču Gradu Zagrebu putem Gradskog ureda za kulturu, međugradsku i međunarodnu suradnju i civilno društvo radi ishođenja prethodne suglasnosti za pokretanje i provođenje postupka javne nabave iz stavka I. ove odluke.

**ZAKLJUČCI I ODLUKE SA 4. SJEDNICE UPRAVNOG VIJEĆA OD 11.4.2022.**

**Ad.1.) ZAKLJUČAK**

Upravno vijeće Hrvatskog prirodoslovnog muzeja jednoglasno usvaja Zapisnik sa 2. sjednice održane 1.03.2022. godine.

**Ad.2.) ZAKLJUČAK**

Upravno vijeće Hrvatskog prirodoslovnog muzeja jednoglasno usvaja Zapisnik sa 3. sjednice održane putem elektronske pošte 14.03.2022. godine.

**Ad.3.) ODLUKA**

Upravno vijeće Hrvatskog prirodoslovnog muzeja jednoglasno je usvojilo Poslovnik o radu Upravnog vijeća HPM-a.

**Ad.4.) ODLUKA** Upravno vijeće Hrvatskog prirodoslovnog muzeja jednoglasno je usvojilo Pravilnik o provođenju postupka jednostavne nabave.

**Ad.5.) ODLUKA**

Upravno vijeće Hrvatskog prirodoslovnog muzeja jednoglasno je prihvatilo Odluku/e Upravnog vijeća kojom se daje suglasnost za pokretanje i provođenje postupka javne nabave u okviru projekta „Čuvar baštine kao katalizator razvoja, istraživanja i učenja –novi Hrvatski prirodoslovni muzej“.

**Ad.6.) ODLUKA**

Upravno vijeće Hrvatskog prirodoslovnog muzeja jednoglasno je usvojilo Zapisnik o reviziji muzejske građe za Zbirku stonoga.

Ad.7.) Pod točkom Razno Ravnateljica gđa T. Vlahović izvijestila je Upravno vijeće HPM-a o aktivnostima oko preseljenja morskog psa i gorostasne psine iz Demetrove 1, predstojećim radionicama pedagoške službe u Topuskom i radionicama za djecu s autizmom, pripreme izložbe „Gornjogradska ljepotica –najviša točka Gornjeg grada“ za lipanj 2022. god. na Zrinjevcu. Izložba će biti postavljen na panelima s prikazom kako je nekad izgledala Palača Amadeo, preseljenje muzeja i trenutačne radove. Također je upoznala prisutne kako još nisu odobreni programi rada od Gradskog ureda za kulturu, međugradsku i međunarodnu suradnju i civilno društvo, o pripremii novog Pravilnika o unutarnjem ustrojstvu i sistematizaciji radnih mjesta te o problemu smještaja muzejske knjižničarke Darije Ćalete. Na kraju izlaganja predložila je Upravnom vijeću HPM-a da se slijedeća sjednica održi u Demetrovoj 1. Upravno vijeće HPM-a prihvatilo je poziv te je dogovoreno da se slijedeća sjednica održi 12.5.2022. godine u Demetrovoj 1. s početkom 13 sati.

**ZAKLJUČCI I ODLUKE SA 5. SJEDNICE UPRAVNOG VIJEĆA HPM-a OD 12.5.2022.**

**Ad.1.) ZAKLJUČAK**

Upravno vijeće Hrvatskog prirodoslovnog muzeja jednoglasno usvaja Zapisnik sa 4. sjednice održane dana 11.4.2022. godine.

**Ad.2.) ODLUKA**

Upravno vijeće Hrvatskog prirodoslovnog muzeja daje suglasnost za pokretanje i provođenje postupka javne nabave: Nabava metalnih/aluminijskih ladičara procijenjene vrijednosti nabave 102.000,00 kn bez PDV-a za potrebe opremanja čuvaonice funudsa Hrvatskog prirodoslovnog muzeja.

Odluka će se uputiti Osnivaču Gradu Zagrebu putem Gradskog ureda za kulturu, međugradsku i međunarodnu suradnju i civilno društvo radi ishođenja prethodne suglasnosti za pokretanje i provođenje postupka javna nabave.

**Ad.3.) ODLUKA**

Upravno vijeće Hrvatskog prirodoslovnog muzeja jednoglasnoje usvojilo Program rada Hrvatskog prirodoslovnog muizeja za 2022. godinu sukladno prijedlogu Ravnateljice Muzeja gđe T. Vlahović. Odluka Upravnog vijeća HPM-a, obrazloženje programske djelatnosti HPM-a prijavljene na Poziv javnih potreba u kulturi Grada Zagreba za 2022. godinu s tabličnim prikazom financijskog prijedloga po svakom pojedinom programu, a u ukupnom iznosu od 351.615,00 kn dostaviti će se Gradskom uredu za kulturu, međugradsku i međunarodnu suradnju i civilno društvo.

Ad.4.) U svezi četvrte točke dnevnog reda Upravno vijeće Hrvatskog prirodoslovnog muzeja u vodstvu Ravnateljice gđe T. Vlahović i građ. inž. T. Primorca obišlo je gradilište zgrade Muzeja, kako bi se upoznali sa stanjem radova na rekonstrukciji i dogradnji Palače Amadeo – novi Hrvatski prirodoslovni muzej.

**A.5.)** Pod točkom Razno Ravnateljica gđa T. Vlahović izvijestila je kako će od slijedeće sjednice Upravnog vijeća HPM-a nazočiti i njezina zamjenica gđa I. Mihoci.

**ZAKLJUČCI I ODLUKE SA 6. SJEDNICE UPRAVNOG VIJEĆA HPM-a OD 1.6.2022.**

**Ad.1.) ODLUKA**

Usvaja se Program rada Hrvatskog prirodoslovnog muzeja za 2022. godinu sukladno programima Muzeja prijavljenim na Poziv javnih potreba u kulturi Grada Zagreba za 2022.

Odluka Upravnog vijeća Hrvatskog prirodoslovnog muzeja dostaviti će se Gradskom uredu za kulturu, međugradsku i međunarodnu suradnju i civilno društvo.